夷陵書事寄謝三舍人
作者：歐陽修
朝代：宋

paragraphs: 春秋楚國西偏境，陸羽茶經第一州。
紫籜青林長蔽日，綠叢紅橘最宜秋。
道塗處險人多負，邑屋臨江俗善泅。
臘市漁鹽朝暫合，淫祠簫鼓歲無休。
風鳴燒入空城響，雨惡江崩斷岸流。
月出行歌聞調笑，花開啼鳥亂鉤輈。
黄牛峽口經新歲，白玉京中夢舊遊。
曾是洛陽花下客，欲誇風物向君羞。